East Riding of Yorkshire
East Riding of Yorkshire (čita se Istočni Rajding Jorkšira)  pojedostavljeno East Yorkshire je ceremonijalna grofovija na sjeveroistoku Engleske.

Geografske karakteristike

East Riding of Yorkshire leži u regiji Yorkshire i Humber, ima površinu od 2,479 km², na kojoj živi 590,585 stanovnika.

On graniči sa grofovijama North Yorkshire, South Yorkshire i Lancashire.

Grad Beverley u centru grofovije je administrativni centar.

Administrativno je podjeljen na dvije unitarne jedinice; East Riding of Yorkshire i grad Kingston upon Hull.

On se proteže od Yorkshire Woldsa na sjeveru do estuarija Humber na jugu i od Sjevernog mora na istoku do rijeke Derwent na zapadu.

Od bijelih klifova kod rta Flamborough Head, preko brda Yorkshire Woldsa koja se u unutrašnjosti penju do visine od gotovo 240 metara, prostireći se u obliku polumjeseca na zapad i jug do estuarija Humber. Brda Woldsa se postepeno spuštaju do ravnice Holderness na jugoistoku i dolina rijeka Derwent, Ouse i Aire na jugozapadu. Suho krečnjačko tlo Woldsa je tanko, a brda gola i vjetrovita. Ravnica Holderness završava na istoku, nizom nestabilnih glinenih klifova uz obalu Sjevernog mora , gdje je erozija je ozbiljan problem sjeverno od pješčanog nasipa Spurn Head.

Historija

Historija West Yorkshira čvrsto je vezana uz Yorkshir, koji iako nikad nije bio jedinstvena grofovija dijeli zajedničku historiju sa ostalim Yorkshirima, preko Dinastije York.

Današnji East Riding of Yorkshire nastao je nakon reforme lokalne uprave 1996. od sjevernog dijela tadašnje metropolitanske grofovije Humberside. 

Još je za rimskih vremena zbog erozije nestalo nekoliko sela i okolnih polja u Sjevernom moru, pa se obala između ljetovališta Hornsea i Withernsea štiti nasipima. Sedimenti koju donosi Humber zasipali su male luke, kao što je Hedon, do kog su za srednjeg vijeka mogli doploviti veći brodovi. S druge strane nanosi mulja na jugu, kao kod sela Sunk Island, stvorili su površine poljoprivrednog zemljišta. Slično tome i močvarno tlo na jugozapadu uz rijeke Derwent, Ouse i Aire je isušeno i pretvoreno u oranice. 

East Riding of Yorkshire je jedan od sušnijih krajeva Britanije, koji na mjestima ima manje od 600 mm oborina godišnje.

Za Srednjeg vijeka jalovo tlo Woldsa i plavljene ravnice regije bile su rijetko naseljene, pa su služile  uglavnom za ispašu ovaca.
Izvoz vune omogućio je prosperitet Hulla kao srednjovjekovne luke. Melioracijom i drugim poboljšanjima provedenim u 18. vijeku, taj kraj postao je jedan od najvažnijih poljoprivrednih područja Engleske, koji je nakon tog privukao velik broj novih stanovnika. Rast industrije po Yorkshiru i Istočnom Midlandsu tokom 19. vijeka utjecao je i na rast Hulla kao regionalne luke, pa je danas najveći grad regije.

East Riding of Yorkshire u velikoj mjeri ostao je ruralni kraj u kom se proizvode velike količine žitarica, šećerne repe, povrća i mesa i uzgaja puno stoke, svinja i peradi . Najviše ljudi međutim radi u Hullu i njegovim predgrađima, uključujući Beverley, Cottingham, Kirk Ella i Hessle. Glavne industrije u tom području (pored brodarstva) su prehrambena i kemijska industrija. 

Ekstrakcija i obrada plina i nafte iz Sjevernog mora igraju važnu ulogu u privredi regije.

Plinski terminal sa ogromnim podzemnim skladištima u Easingtonu dobija plin iz bušotina u Sjevernom moru. 

Transport sa ostatkom Engleske značajno je poboljšan 1981. kad je dovršen  - Most Humber, raspona 1.410 metara, najveći u Velikoj Britaniji i jedan od najvećih na svijetu.

Pored Hulla i njegovih predgrađa, veći gradovi East Ridinga of Yorkshire su Bridlington, Driffield i Goole na zapadu.

Izvori

Vanjske veze 

 East Riding of Yorkshire Council  
 Hull City Council 

 
Grofovije u Engleskoj
Yorkshire i Humber